NARIADENIE KOMISIE (ES) č. 300/2005
z 22. februára 2005,
ktorým sa mení a dopĺňa nariadenie Rady (ES) č. 798/2004 o obnovení reštriktívnych opatrení voči Barme/Mjanmarsku
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 798/2004 z 26. apríla 2004 o obnovení reštriktívnych opatrení voči Barme/Mjanmarsku (1), najmä na jeho článok 12 písm. b),
keďže:
(1)
Príloha IV k nariadeniu (ES) č. 798/2004 uvádza zoznam mjanmarských štátnych podnikov, na ktoré sa vzťahujú reštriktívne opatrenia stanovené v článku 8 písm. a) tohto nariadenia.
(2)
Na základe článku 12 písm. b) nariadenia (ES) č. 798/2004 je Komisia oprávnená zmeniť a doplniť prílohu IV na základe rozhodnutí prijatých s ohľadom na prílohu II k spoločnej pozícii 2004/423/SZBP (2), o obnovení reštriktívnych opatrení voči Barme/Mjanmarsku.
(3)
Spoločná pozícia 2005/149/SZBP (3) mení a dopĺňa prílohu II k spoločnej pozícii 2004/423/SZBP. Príloha IV k nariadeniu (ES) č. 798/2004 by sa preto mala zodpovedajúcim spôsobom zmeniť a doplniť,
PRIJALA TOTO NARIADENIE:
Článok 1
Príloha IV k nariadeniu (ES) č. 798/2004 sa mení a dopĺňa v súlade s prílohou k tomuto nariadeniu.
Článok 2
Toto nariadenie nadobúda účinnosť dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 22. februára 2005